## La Ciutat de les Arts convoca la quarta edició del concurs de fotografia INSTANTS que convida a capturar detalls del complex

*** Les imatges han de mostrar alguna particularitat o element concret de la Ciutat de les Arts i les Ciències siga arquitectònic, de contingut o un moment quotidià, sempre en format detall**

La Ciutat de les Arts i les Ciències ha convocat la quarta edició del concurs fotogràfic INSTANTS en la xarxa social Instagram amb el lema ‘La Ciutat al detall. Art en cada angle’. El repte plantejat en 2024 és que les imatges capturen alguna particularitat o element del complex bé siga arquitectònic, de contingut o fins i tot moments quotidians, però sempre en format de detall. És a dir, fotos que no mostren un edifici íntegrament.

Les persones que vulguen presentar-se al concurs han de seguir el compte d'Instagram @ciudadartesciencias, publicar i compartir la imatge en un post en la xarxa social esmentada, etiquetar la Ciutat de les Arts i les Ciències en la foto i utilitzar l'etiqueta #LaCiutatAlDetall. Cada participant podrà pujar tantes fotos com vulga fins al 26 de gener de 2024.

El jurat està integrat per personal de la Ciutat de les Arts i les Ciències. Per a l'elecció de les fotos es valorarà, entre altres coses, la qualitat, la creativitat, l'originalitat, l'execució artística i la relació amb el tema proposat.

Les 20 imatges guanyadores formaran part de l'exposició ‘INSTANTS’ que es podrà visitar en els exteriors de la Ciutat de les Arts i les Ciències i en la qual s'exhibiran les fotos en suports de 2 m x 2 m amb l'autoria sobreimpresa. Més informació i bases en [este enllaç](https://cac.es/actividades/concurso_instants/)

Fecha: 09/01/2024